TVD, 6.1. 2005


Naslov: KRIZNI CENTER ZA MLADOSTNIKE

Napoved za  voditelja:

V Sloveniji naj bi se letos šestim kriznim centrom za otroke in mladostnike pridružila še dva, eden na Primorskem in eden v Posavju, ki naj bi pokrival to regijo, Dolenjsko in Belo Krajino. Še posebej v Posavju so lani zabeležili precejšnje povečanje mladostnikov, ki se srečujejo z različnimi težavami, tako doma kot v šoli, zaradi katerih ponavadi bežijo od doma.

T- "GORAN ROVAN>Krško 
X- $Jože Grajžl


V Posavju se je lani število mladostnikov, ki bi zaradi družinskih in drugih težav potrebovali strokovno pomoč, bistveno povečalo. In kakšne so največkrat te težave?

T- MARJANA SEČEN
X- direktorica Centra za socialno delo Krško

3.30 Največkrat se srečajo s težavami v matični družini, s konflikti do katerih prihaja v času odraščanja, največkrat po 10., 12. letu. Te težave so vezane ali na prevelika pričakovanja staršev ali na preveliko odtujenost med otroci in starši.

Takšnim bi seveda lahko pomagali v kriznih centrih. Zato je bila dana pobuda, da ga uredijo v nekdanjem dijaškem domu krške srednje šole, kjer ima svoje prostore tudi Mladinski center.

T- SANDI LEKŠE
6.45
Vsekakor se mi zdi zelo dobro, da se nekaj takega začne dogajat pri nas, ker je to vse večji problem današnje družbe in je prisoten tudi v tem okolju.


Nov krizni center za mladostnike do 18. leta naj bi bil odprt 24 ur, imel bi od 8 do 10 ležišč, v njem pa naj bi se pomoči potrebni zadržali do tri tedne.

T- MARJANA SEČEN
X- direktorica Centra za socialno delo Krško

2.49 V kriznem centru bojo otroku nudili prvo socialno pomoč, osebno pomoč in svetovanje strokovni delavci, psiholog, socialni pedagog, socialni delavec.

2.39
V krizni center se bo lahko otrok zatekel kadarkoli bo imel svojo težavo, brez da bi ga tam namestila kakšna druga institucija ali služba.
V krškem Centru za socialno delo zdaj zbirajo donatorska sredstva za opremo tega centra, medtem ko naj bi denar za zaposlene in dejavnost zagotovila država. In če bo šlo vse po načrtih, naj bi center v Krškem zaživel že spomladi.

